CELEX: 32014R0190
Language: et
Date: 2014-02-24 00:00:00
Title: Nõukogu rakendusmäärus (EL) nr 190/2014, 24. veebruar 2014 , millega muudetakse rakendusmäärust (EL) nr 461/2013, millega pärast määruse (EÜ) nr 597/2009 artikli 18 kohast aegumise läbivaatamist kehtestatakse Indiast pärit teatava polüetüleentereftalaadi impordi suhtes lõplik tasakaalustav tollimaks

28.2.2014   
            
            
               ET
            
            
               Euroopa Liidu Teataja
            
            
               L 59/5
            
         
      NÕUKOGU RAKENDUSMÄÄRUS (EL) nr 190/2014,
   24. veebruar 2014,
   millega muudetakse rakendusmäärust (EL) nr 461/2013, millega pärast määruse (EÜ) nr 597/2009 artikli 18 kohast aegumise läbivaatamist kehtestatakse Indiast pärit teatava polüetüleentereftalaadi impordi suhtes lõplik tasakaalustav tollimaks
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 11. juuni 2009. aasta määrust (EÜ) nr 597/2009 kaitse kohta subsideeritud impordi eest riikidest, mis ei ole Euroopa Ühenduse liikmed (1) (edaspidi „algmäärus”), eriti selle artiklit 13,
   võttes arvesse Euroopa Komisjoni ettepanekut, mis on esitatud pärast nõuandekomiteega konsulteerimist,
   ning arvestades järgmist:
   A.   EELNENUD MENETLUS
   
   
               (1)
            
            
               Nõukogu kehtestas määrusega (EÜ) nr 2603/2000 (2) Indiast pärit polüetüleentereftalaadi impordi suhtes tasakaalustavad meetmed. Kõnealused meetmed jäeti aegumise läbivaatamise järel viimati kehtima nõukogu rakendusmäärusega (EL) nr 461/2013 (3).
            
         
               (2)
            
            
               Nõukogu kehtestas määrusega (EÜ) nr 2604/2000 (4) Indiast pärit polüetüleentereftalaadi impordi suhtes dumpinguvastased meetmed. Kõnealused meetmed jäeti aegumise läbivaatamise järel viimati kehtima nõukogu määrusega (EÜ) nr 192/2007 (5). Komisjon algatas 24. veebruaril 2012 uue aegumise läbivaatamise. Nõukogu lükkas rakendusotsusega 2013/226/EL (6) tagasi komisjoni ettepaneku nõukogu rakendusmääruse kohta, mis käsitles muu hulgas Indiast pärit polüetüleentereftalaadi impordi suhtes dumpinguvastaste meetmete kehtima jätmist ning dumpinguvastased meetmed seega aegusid.
            
         
               (3)
            
            
               Komisjon kiitis 2000. aastal otsusega 2000/745/EÜ (7) heaks hinnakohustused, mida pakkusid nii dumpingu- kui ka subsiidiumivastaste menetlustega seoses muu hulgas India äriühingud Pearl Engineering Polymers Limited (edaspidi „Pearl”) ja Reliance Industries Limited (edaspidi „Reliance”). Komisjon kiitis 2005. aastal otsusega 2005/697/EÜ (8) heaks kohustuse India äriühingult South ASEAN Petrochem Limited, kes ühinemise tulemusena võttis nimeks Dhunseri Petrochem & Tea Limited (edaspidi „Dhunseri”) (9).
            
         B.   KOHUSTUSTE TÜHISTAMINE JA RAKENDUSMÄÄRUSE (EL) nr 461/2013 MUUTMINE
   
   
               (4)
            
            
               Komisjon tühistas rakendusotsusega 2014/109/EL (10) heakskiidu kolme India äriühingu Dhunseri, Reliance ja Pearl pakutud kohustustele. Seetõttu tuleks rakendusmääruse (EL) nr 461/2013 artikli 1 lõige 4 ja artikkel 2 koos kõnealuse määruse lisaga kehtetuks tunnistada. Sellest tulenevalt tuleks rakendusmääruse (EL) nr 461/2013 artikli 1 lõikega 2 kehtestatud lõplikku tasakaalustavat tollimaksu kohaldada äriühingute Dhunseri, Reliance ja Pearl toodetud polüetüleentereftalaadi impordi suhtes (Dhunseri TARICi lisakood A585, Reliance'i TARICi lisakood A181 ja Pearli TARICi lisakood A182),
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Rakendusmääruse (EL) nr 461/2013 artikli 1 lõige 4 ja artikkel 2 ning kõnealuse määruse lisa tunnistatakse kehtetuks.
   2.   Rakendusmääruse (EL) nr 461/2013 artikli 1 lõige 5 nummerdatakse ümber artikli 1 lõikeks 4.
   3.   Rakendusmääruse (EL) nr 461/2013 artikkel 3 nummerdatakse ümber artikliks 2.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. veebruar 2014
      
         
            Nõukogu nimel
         
         
            eesistuja
         
         K. ARVANITOPOULOS
         
      
   
   
      (1)  ELT L 188, 18.7.2009, lk 93.
   
      (2)  Nõukogu 27. novembri 2000. aasta määrus (EÜ) nr 2603/2000, millega kehtestatakse teatava Indiast, Malaisiast ja Taist pärineva polüetüleentereftalaadi impordi suhtes lõplik tasakaalustav tollimaks ja nõutakse lõplikult sisse selle suhtes kehtestatud ajutine tollimaks ning lõpetatakse subsiidiumidevastane menetlus teatava Indoneesiast, Korea Vabariigist ja Taiwanist pärineva polüetüleentereftalaadi impordi suhtes (EÜT L 301, 30.11.2000, lk 1).
   
      (3)  Nõukogu 21. mai 2013. aasta rakendusmäärus (EL) nr 461/2013, millega pärast määruse (EÜ) nr 597/2009 artikli 18 kohast aegumise läbivaatamist kehtestatakse Indiast pärit teatava polüetüleentereftalaadi impordi suhtes lõplik tasakaalustav tollimaks (ELT L 137, 23.5.2013, lk 1).
   
      (4)  Nõukogu 27. novembri 2000. aasta määrus (EÜ) nr 2604/2000, millega kehtestatakse teatava Indiast, Indoneesiast, Malaisiast, Korea Vabariigist, Taiwanist ja Taist pärineva polüetüleentereftalaadi impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (EÜT L 301, 30.11.2000, lk 21).
   
      (5)  Nõukogu 22. veebruari 2007. aasta määrus (EÜ) nr 192/2007, millega pärast määruse (EÜ) nr 384/96 artikli 11 lõigete 2 ja 3 kohast aegumise läbivaatamist ja osalist vahepealset läbivaatamist kehtestatakse lõplik dumpinguvastane tollimaks Indiast, Indoneesiast, Malaisiast, Korea Vabariigist, Taist ja Taiwanist pärit teatava polüetüleentereflataadi impordi suhtes (ELT L 59, 27.2.2007, lk 1).
   
      (6)  Nõukogu 21. mai 2013. aasta rakendusotsus 2013/226/EL, millega lükatakse tagasi nõukogu rakendusmääruse ettepanek, millega kehtestatakse pärast nõukogu määruse (EÜ) nr 1225/2009 artikli 11 lõike 2 kohast aegumise läbivaatamist lõplik dumpinguvastane tollimaks Indiast, Taiwanist ja Taist pärit teatava polüetüleentereftalaadi impordi suhtes ning lõpetatakse aegumise läbivaatamise menetlus Indoneesiast ja Malaisiast pärit teatava polüetüleentereftalaadi impordi suhtes niivõrd, kuivõrd ettepanekuga kehtestatakse lõplik dumpinguvastane tollimaks Indiast, Taiwanist ja Taist pärit teatava polüetüleentereftalaadi impordi suhtes (ELT L 136, 23.5.2013, lk 12).
   
      (7)  Komisjoni 29. novembri 2000. aasta otsus 2000/745/EÜ, millega kiidetakse heaks seoses muu hulgas Indiast pärit polüetüleentereftalaadi importi käsitleva dumpinguvastase menetlusega pakutud kohustused (EÜT L 301, 30.11.2000, lk 88).
   
      (8)  Komisjoni 12. septembri 2005. aasta otsus 2005/697/EÜ, millega muudetakse otsust 2000/745/EÜ, millega kiidetakse heaks seoses muu hulgas Indiast pärit polüetüleentereftalaadi importi käsitleva dumpinguvastase menetlusega pakutud kohustused (ELT L 266, 11.10.2005, lk 62).
   
      (9)  Teade tasakaalustavate meetmete kohta, mis kehtivad teatava Indiast pärit polüetüleentereftalaadi importimise suhtes Euroopa Liitu: nime muutus äriühingu puhul, mille suhtes kohaldatakse individuaalset tasakaalustavat tollimaksu (ELT C 335, 11.12.2010, lk 7).
   
      (10)  Komisjoni 4. veebruari 2014. aasta rakendusotsus 2014/109/EL, millega tunnistatakse kehtetuks otsus 2000/745/EÜ, millega kiidetakse heaks seoses muu hulgas Indiast pärit polüetüleentereftalaadi importi käsitleva dumpinguvastase menetlusega pakutud kohustused (vt käesoleva Euroopa Liidu Teataja lk 35).